﻿ Poporul lui Dumnezeu şi referendumul... 
 
Oamenii, sinceri, serioşi, corecţi şi oneşti, asumaţi şi responsabili 
din această ţară ştiu că ideea iniţierii şi organizării unui 
referendum care vizează statutul familiei la noi, a plecat dintr-o 
motivaţie argumentată şi dintr-o necesitate fundamentată!... 
În fond şi la urma urmei, într-un stat de drept şi democratic, 
organizarea unui referendum are temei şi suport legal, politic, 
social şi, îndeosebi, constituţional cât se poate de clar şi de 
limpede!...  
Un referendum nu face altceva decât să consulte poporul unei 
naţiuni, în chestiuni importante, serioase şi chiar urgente, când 
cetăţenii unei ţări sunt invitaţi să răspundă, fără echivoc, cu da 
sau nu, că, adică, sunt pro sau contra, în cazul nostru, modificării 
sau nu, a art. 48, alin (1) din Constituţia României, simplu, concret 
şi concis!... 
Da, prin urmare, noi, poporul, suntem chemaţi să lămurim, să 
clarificăm şi să transăm această problemă: a familiei, care, pentru 
noi, oamenii normali, este formată dintr-un bărbat şi o femeie şi, 
eventual, din unul sau mai mulţi copii!... 
Deci, până la urmă, eu, unul, nu văd, de ce există atâta rezervă şi 
reţinere, mai mult decât atât: încrâncenare, adversitate şi opoziţie 
vis-a-vis de acest proiect şi demers, unul absolut normal, civilizat, 
demn, onest şi de mult bun simţ?...  
Cine, adică, se împotriveşte şi de ce?!... 
Această clarificare şi lămurire, absolut obligatorie şi imperios 
necesară, în contextul de faţă şi în condiţii date, este de ordin 
naţional, religios, istoric, moral - spiritual, civic, etic şi social!... 
Altfel spus, măcar acum, în anul centenar, haideţi, oameni buni, cu 
mult curaj şi cu autentică determinare, să spunem lucrurilor pe 
nume, să spunem da unde este da şi nu când este nu, că, în fond, 
este vorba de viitorul nostru şi, mai ales, al copiilor noştri, şi, să 
mai hotărâm şi noi în această ţară, fiindcă poporul are dreptul 
suveran şi chiar obligaţia morală de a hotărâ în această ţară, 
dincolo de faptul că acest drept îi este conferit (şi) de clamata 
noastră democraţie!... 
Prin urmare, haideţi, fraţilor, să mergem, cu toţii, la referendum şi, 
apoi, să avem puterea, capacitatea şi tăria să ne uităm în ochii 
copiilor/urmaşilor noştri, fără să ne fie ruşine, ci ei să fie mândri 
de atitudinea, decizia şi realizarea noastră aşa, după cum suntem 
(şi) noi, acum, profund încântaţi şi impresionaţi de împlinirile 
predecesorilor şi înaintaşilor noştri, realizate în urmă cu un 
veac!... 
Da, oameni buni, acest referendum nu vizează nimic altceva decât 
normalitatea şi moralitatea, aşadar, poftiţi, veniţi, toţi 
dimpreună, să ne trezim, să ne revenim!  
Da, trebuie, musai, să facem, împreună, acest lucru: să 
(re)devenim normali, fireşti şi naturali, fiindcă, altfel, este foarte 
grav tot ceea ce se întâmplă, căci „toate au ajuns cu susu-n jos şi 
cu josu-n sus”!... 
Da, suntem chemaţi, în regim de urgenţă, să amendăm, oriunde şi 
oricând, lipsa de normalitate, să-i sancţionăm pe cei care ne-au 
furat-o şi ne-au confiscat-o, să punem degetul pe rană, să arătăm, 
acolo şi atunci când este cazul, absenţa normalităţii, a firescului, a 
raţionalului, a naturalului, a moralului, altfel, spus, a Lui 
Dumnezeu, fraţilor, care este unul al normalului, al cărui autor şi 
este şi, prin urmare, acolo unde lipseşte normalitatea lipseşte, de 
fapt, Dumnezeu!... 
De aceea, păcatul, viciul, patima şi corupţia spirituală ori 
boala/slăbiciunea/neputinţa sufletească şi spirituală sunt 
manifestări concrete/vădite ale anormalităţii, ale nefirescului, ale 
îndepărtării şi înstrăinării noastre, de Dumnezeu, de semenii noştri 
şi de noi înşine, ajungând să asistăm/să participăm la o 
răsturnare/inversare, axiologică, a valorilor, a normelor şi 
principiilor, spunând, în acest nefericit context, „răului bine şi 
binelui rău, negrului alb şi albului negru!”!... 
Prin urmare, aici şi acum, mai mult, decât oriunde şi oricând: să 
fim foarte ageri, vigilenţi, prudenţi şi precauţi şi, mai ales, fermi şi 
hotărâţi, atunci când, te miri cine, de oriunde şi de nicăieri, vine să 
ne propovăduiască nouă o aşa zisă alternativă, a „normalităţii”, 
adică o altfel de „normalitate, de natural şi de firesc”, noi fiind 
fermi convinşi că aşa ceva nu există ci, pur şi simplu, este vorba 
doar de anormalitate şi atât!... 
Nimic mai mult, nimic altceva, restul fiind numai minciună şi 
speculă, cu scopul inducerii noastre în eroare şi a manipulării 
noastre!... 
Mare atenţie oameni buni: orice amăgire duce la dezamăgire!... 
Clar şi limpede!... 
În altă ordine de idei, acest referendum ne oferă, nouă tuturor, în 
aceste timpuri, ocazia, şansa şi prilejul de a fi liberi, naturali, 
fireşti şi autentici, prin urmare, unde şi de ce există atâta frică în 
legătură cu acest referendum, sau, mai corect şi mai exact spus, 
este, de fapt, multă perfidie, viclenie, pervesitate şi minciună, 
generate de toţi potrivnicii acestui deziderat, adevărat, corect şi 
concret, cinstit, legal, constituţional şi moral?!... 
Cu alte cuvinte, (şi) acum, în aceste împrejurări, noi suntem 
chemaţi să (re)devenim normali, naturali, fireşti, raportându-ne la 
supranaturalul, metafizicul şi supraraţionalul, etern, veşnic, şi 
dumnezeiesc!... 
Altfel spus, oameni buni, să ne întoarcem la ipostaza, purtarea, 
viaţa şi vieţuirea originară şi originală, simplă şi naturală, 
înţeleaptă şi firească, altminteri riscăm să alunecăm în bizar şi 
derizoriu, în penibil şi ridicol, în cumplită înşelare, amarnică 
amăgire şi dureroasă dezamăgire!... 
Să nu fie una ca aceasta!... 
Dar, pentru toate acestea, fraţilor, noi trebuie să avem curaj, 
asumare, mărturie şi responsabilitate, altfel spus, suntem chemaţi, 
în aceste vremuri, la curajul mărturisirii, la curajul asumării, la 
curajul îndreptării şi amendării, la curajul întoarcerii şi convertirii, 
sancţionării şi corectării!... 
Prin urmare, noi suntem chemaţi să avem curaj, chiar cu riscul de 
a deveni incomozi, apărând, propovăduind şi mărturisind adevărul, 
care, de foarte multe ori, deranjează şi chiar supără, însă tot el 
este acela care „ne va face liberi!” 
Mântuitorul nostru Iisus Hristos chiar ne-a îndemnat să îndrăznim, 
să avem curaj, să nu ne temem, căci „El a biruit lumea!” 
În altă ordine de idei, în sens cotidian, obişnuit, curajul este 
atitudinea (capacitatea, caracteristica), specifică unor oameni, 
care înfruntă cu îndrăzneală sau temeritate pericolele. Din punct 
de vedere moral, curajul orientat spre scopuri nobile, este 
considerat virtute. Omul curajos este un exemplu pozitiv sau chiar 
un model pe care ceilalţi îl adoptă, uneori. 
Curajul este o trăsătură de caracter opusă laşităţii, particularitate 
regăsită în paleta caracteristicilor oamenilor care nu-şi pot stăpâni 
frica. Omul curajos luptă cu primejdiile, în timp ce laşul are o 
atitudine contrară, orientată spre evitarea acestora. 
De regulă, omul curajos este considerat un om demn, cu suflet 
nobil, în schimb laşul este opusul acestuia, adică i se pune eticheta 
de om nedemn şi ignobil. 
Diferenţa dintre curajoşi şi laşi nu are la bază criteriul lipsei, 
respectiv existenţei, fricii, ci al existenţei sau nu a forţei morale de 
a înfrunta sentimentul de teamă. Acest sentiment îl regăsim în 
cazul celor din prima categorie, însă lipseşte în cazul laşilor. 
Cu alte cuvinte, curajul şi frica nu se exclud reciproc, întrucât 
aceasta este prezentă la orice om, dar numai omul curajos o 
înfruntă prin asumarea riscurilor generate de pericolele ce 
pândesc societatea. Omul curajos nu este un om neînfricat, ci un 
om care îşi asumă riscul de a înfrunta pericolele sau primejdiile. 
De aceea, haideţi oameni buni, să fim curajoşi, căci curajul ne va 
trezi, ne va uni, ne va întări şi consolida, ne va transforma în 
oameni liberi, demni, şi uniţi!... 
Curajul ne va ajuta, deci, să devenim/să fim noi înşine, în tot locul 
şi în toată vremea!... 
 
Să dea Bunul Dumnezeu să ne întâlnim, cu toţii, la referendum, 
sănătoşi, curajoşi, frumoşi, bucuroşi şi, cu mult folos!... 
 
Fereşte-ne, păzeşte-ne şi apără-ne, Doamne, pe toţi, de toată 
frica, fărădelegea, vulnerabilitatea, răutatea, boala, slăbiciunea şi 
neputinţa acestei lumi, în veci. Amin!... 

